NARIADENIE KOMISIE (ES) č. 1179/2009
z 26. novembra 2009,
ktorým sa menia a dopĺňajú alebo zrušujú určité nariadenia o zatrieďovaní tovaru do kombinovanej nomenklatúry
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
keďže:
(1)
Určité nariadenia Komisie o zatrieďovaní tovaru, ktoré boli prijaté s cieľom zabezpečiť jednotné uplatňovanie kombinovanej nomenklatúry stanovenej nariadením (EHS) č. 2658/87, odkazujú na už neexistujúce alebo neplatné číselné znaky. Tieto nariadenia by sa preto mali zmeniť a doplniť so zreteľom na platné príslušné číselné znaky a poznámky.
(2)
Zatriedenie tovaru ustanovené v niektorých iných nariadeniach sa stalo nadbytočné, alebo už ďalej nie je relevantné či platné, inter alia z dôvodu zmien v opisoch tovaru a ich príslušných číselných znakov v harmonizovanom systéme alebo v kombinovanej nomenklatúre. Tieto nariadenia by sa teda mali zmeniť a doplniť alebo zrušiť.
(3)
Metóda analýzy ustanovená v nariadení Komisie (EHS) č. 3470/89 (2) sa stala nadbytočná, lebo doplnková poznámka, na uplatňovanie ktorej sa táto metóda používala, už neexistuje. Nariadenie (EHS) č. 3470/89 by sa preto malo zrušiť.
(4)
Opatrenia ustanovené v tomto nariadení sú v súlade so stanoviskom Výboru pre Colný kódex,
PRIJALA TOTO NARIADENIE:
Článok 1
Nariadenia uvedené v stĺpci 2 tabuľky uvedenej v prílohe I k tomuto nariadeniu sa menia a dopĺňajú v súlade s uvedenou prílohou.
Článok 2
Nariadenia uvedené v stĺpci 2 tabuľky uvedenej v prílohe II k tomuto nariadeniu sa menia a dopĺňajú v súlade s uvedenou prílohou.
Článok 3
Nariadenia uvedené v prílohe III k tomuto nariadeniu sa zrušujú.
Článok 4
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. novembra 2009